**ΠΡΟΓΡΑΜΜΑ ΓΙΟΡΤΗΣ ΚΡΗΤΙΚΗΣ ΔΙΑΤΡΟΦΗΣ 2025**

**Ο Δήμος Ρεθύμνης, η Περιφερειακή Ενότητα Pεθύμνου και το Επιμελητήριο Ρεθύμνης** όπως κάθε χρόνο, έτσι και φέτος πραγματοποιούν **την «Γιορτή Κρητικής Διατροφής» από 1έως 7 Ιουλίου** στον Δημοτικό Κήπο της πόλης.

**Το Πρόγραμμα Γιορτής Κρητικής Διατροφής 2025 έχει ως ακολούθως:**

**Τρίτη, 1 Ιουλίου 2025**

**19:15 – 23:00** Έκθεση τοπικών προϊόντων.

**19:15 – 20:30** **Παιδική Ζώνη**

**Εικαστικό εργαστήριο – «Από το ατομικό στο ομαδικό»**

Τα παιδιά δημιουργούν ατομικά έργα με φυσικά υλικά, εμπνευσμένα από την κρητική φύση και διατροφή, ολοκληρώνοντας με μια υπαίθρια έκθεση στον χώρο του κήπου.

Για παιδιά Δημοτικού

**Μουσικά Παραμύθια**

**«Πέσε πίτα να σε φάω»** (Άλκης Πασχαλίδης )

Μύθοι και ιστορίες αληθινές

ήχοι, τραγούδια και μουσικές

για φαγητά σωστά και τροφές

που να τις τρως συνέχεια θες.

Ακολουθεί δημιουργικό εργαστήριο.

Για παιδιά από 4 ως 7 ετών

**19:15 – 20:00 Συναυλία με την ορχήστρα της Δημοτικής Φιλαρμονικής Ρεθύμνης.**

**20:00 – 20:30** Τέλεση Αγιασμού από τον Μητροπολίτη Ρεθύμνης και Αυλοποτάμου**κ.κ. Πρόδρομο**. Χαιρετισμοί από επίσημους προσκεκλημένους και εκπροσώπους φορέων.

**20:45 – 21:15** **Ιστορικός Όμιλος “ΒΡΑΚΟΦΟΡΩΝ ΚΡΗΤΗΣ” με το μουσικό σχήμα του Ζαχαρία Σπυριδάκη.**

**21:30 – 23:00 Συναυλία με το“Σχήμα Κύκλος”.**

Το μουσικό πρόγραμμα που παρουσιάζει το σχήμα "Κύκλος" είναι ένα ταξίδι στην πλούσιακαι ποικιλόμορφη μουσική παράδοση ολόκληρης της Ελλάδας. Το πρόγραμμα περιλαμβάνειμια ευρεία γκάμα από τραγούδια και σκοπούς που αντλούν έμπνευση από κάθε γωνιά της χώρας. Το σχήμααποτελείται από εξαιρετικά ταλαντούχους μουσικούς που ενώνουν τις δυνάμεις τους,φέρνοντας στο προσκήνιο τη μαγεία της μουσικής της Ελλάδας μέσα από πλούσιες καισυναρπαστικές ενορχηστρώσεις.

Σπυριδάκης Ζαχαρίας - Λύρα / Τραγούδι

Γάτση Αυγερινή - φωνή / ακορντεόν / νέι

Πουλιανάκης Κώστας - Όργανα : Κρουστά

Μιναχείλης Γιώργος - Κανονάκι

Παραουλάκης Νίκος - Νέι/ασκομαντούρα /φλάουτα / φλογέρες

Αβυσσινός Κώστας - Φωνή / λαούτο /μαντολίνο / μπουλγαρί

Μελαμπιανάκης Γιάννης: Μπουζούκι, φωνή, ούτι

#### Τετάρτη, 2 Ιουλίου 2025

**19:15 – 23:00** Έκθεση τοπικών προϊόντων.

**19:15 – 20:30** **Παιδική Ζώνη**

**«Τυμπανία»Μουσικό παραμύθι**  του Άλκη Πασχαλίδη

Το μουσικό παραμύθι "Τυμπανία" παρουσιάζεται ζωντανά από το συγκρότημα Μπαμπαροκάδες

«Τρία παιδιά ξεκινούν για μια άγνωστη χώρα, όπου όλοι οι άνθρωποι παίζουν τύμπανα στους δρόμους. Μα πάντα κάτι τους χαλάει τα σχέδια.... Τϊλετε;;; Θα τα καταφέρουν να φτάσουν εκεί και να παίξουν μαζί με όλους τους άλλους;;;;»

Η ιστορία ξετυλίγεται από την αφήγηση των μουσικών εμψυχωτών που παίζουν ντραμς, τσέλο, κιθάρα, φλάουτο, πολλά μικρά τύμπανα και τραγουδούν τα τραγούδια της παράστασης.

Για παιδιά από 5 ετών

**19:15 – 20:30Κεντρική Σκηνή**

**«Ελάτε να μυηθούμε στις γεύσεις και τα αρώματα των κρητικών ποικιλιών ελαιόλαδου με την Ελευθερία Γερμανάκη».**

Καθοδηγούμενη γευσιγνωσία ελαιόλαδου για ενήλικες και παιδιά

από́ την ομάδα δοκιμαστών του Οργανοληπτικού Εργαστηρίου Κρήτης ΑΣΡ (SensoryEvaluationLaboratoryofCrete).

Τη δράση συντονίζει η Ελευθερία Γερμανάκη -Γευσιγνώστρια ελαιόλαδου και κριτής σε διεθνείς διαγωνισμούς.

**20:45 – 21:15 Λαογραφικός Όμιλος «ΧΟΡΟΚΡΗΤΕΣ» με το συγκρότημα του Βασίλη Μακεδάκη.**

**21:30 – 23:00** **Συναυλία με τον Σπύρο Πολυκανδριώτη.**

Το μουσικό σχήμα του ΣΠΥΡΟΥ ΠΟΛΥΚΑΝΔΡΙΩΤΗ μαζί με την επταμελή (7) ορχήστρα του, έχοντας οικογενειακές μνήμες και καταβολές έχει ασχοληθεί σοβαρά με την ανάδειξη του παραδοσιακού ρεμπέτικου και σμυρναίικου τραγουδιού. Η ενδελεχής έρευνα σε ιστορικές πηγές τεκμηρίωσε αυτό που πάντα πιστεύαμε, τη μαγεία της Βυζαντινής Μουσικής, η οποία ταξίδεψε μέσα στους αιώνες αναλλοίωτη. Ο Ελληνισμός της διασποράς μέσα από τα ταξιδέματα του στον Καύκασο - Μ. Ασία κ.λ.π. κατόρθωσε να περάσει, μέχρι τις μέρες μας, αυτό τον πλούτο.

ΜΟΥΣΙΚΕΣ ΕΝΟΤΗΤΕΣ

1. ΡΕΜΠΕΤΙΚΟ ΣΜΥΡΝΑΙΪΚΟ ΤΡΑΓΟΥΔΙ
2. ΔΗΜΟΤΙΚΟ ΤΡΑΓΟΥΔΙ ΑΠΟ ΡΕΜΠΕΤΕΣ ΣΥΝΘΕΤΕΣ
3. ΝΗΣΙΩΤΙΚΟ ΤΡΑΓΟΥΔΙ ΑΠΟ ΡΕΜΠΕΤΕΣ ΣΥΝΘΕΤΕΣ

#### Πέμπτη, 3 Ιουλίου 2025

**19:15 – 23:00** Έκθεση τοπικών προϊόντων.

**19:15 – 20:30** **Παιδική Ζώνη**

* Παιδαγωγική ομάδα ΜΑΡΑΜΠΟΥ

**«Ζυμώνω τον Κόσμο!»**

Ελεύθερο αισθητηριακό παιχνίδι με φυσικά ζυμάρια και υλικά από την κρητική κουζίνα και τη φύση. Παιδιά και γονείς θα ανακατεύουν, πλάθουν και παίζουν με αρωματικά ζυμάρια φτιαγμένα από αλεύρι, ελαιόλαδο και βότανα της Κρήτης.

Εικαστικό εργαστήρι για βρέφη νήπια

* **«Παραμύθια στο πιάτο»**

Παράσταση αφήγησης με ζωντανή μουσική . Παραμύθια που μοσχοβολούν και θα μας ταξιδέψουν σε διάφορα μέρη του κόσμου. Θα ακολουθήσει εικαστικό εργαστήριο.

Για παιδιά δημοτικού

**19:15 – 20:30Κεντρική Σκηνή**

**«Ζυμώνοντας Παράδοση, Γεύσεις, Μνήμες & Αξίες από την Κρήτη»**

Η Αγροδιατροφική Σύμπραξη της Περιφέρειας Κρήτης σας προσκαλεί σε μια ξεχωριστή εμπειρία πολιτισμού και γεύσης, την Πέμπτη 3 Ιουλίου, από 19:15 έως 20:30, στην κεντρική σκηνή του Δημοτικού Κήπου Ρεθύμνου, στο πλαίσιο της Γιορτής Κρητικής Διατροφής.

Μαζί θα ξαναζωντανέψουμε τις παραδόσεις και θα φέρουμε στο τραπέζι μας την αυθεντική γεύση του μυρωδάτου κρητικού παξιμαδιού, μέσα από ένα διαδραστικό εργαστήριο που θα συντονίσει η Ντίνα Σεισάκη, από την πιστοποιημένη ταβέρνα «Αρχαία Λάππα», μέλος του δικτύου «Κρήτη – Κρητική Κουζίνα».

Ανακαλύψτε μαζί μας τη συνταγή, την τεχνική και τα μυστικά πίσω από αυτό το μυρωδάτο σύμβολο της κρητικής διατροφής – και φυσικά, δοκιμάστε το σε αυθεντικούς, απλούς συνδυασμούς!

Το εργαστήριο είναι ανοιχτό σε μικρούς και μεγάλους, με ελεύθερη είσοδο.

Στόχος μας είναι να αναδείξουμε την αξία του παξιμαδιού ως στοιχείο της καθημερινής διατροφής και να γιορτάσουμε μαζί την αυθεντικότητα και τη γευστική κληρονομιά της Κρήτης.

Σας περιμένουμε με όρεξη… για “ παράδοση”!

**ΑΓΡΟΔΙΑΤΡΟΦΙΚΗ ΣΥΜΠΡΑΞΗ**

**της ΠΕΡΙΦΕΡΕΙΑΣ ΚΡΗΤΗΣ**

**… στηρίζουμε την αυθεντικότητα!**

**20:45 – 21:15 Λαογραφικός Όμιλος “ΤΖΑΝΙΔΑΚΗ” με το συγκρότημα του Ηλία Γιαλιτάκη.**

**21:30 – 23:00** **Κρητική – Λαϊκή Ορχήστρα με τον Παύλο ΜελήΚαλλιτσουνάκη και Βαλεντίνα Αναστασοπούλου**

**Ήτανε Μια Φορά Ρόζα…**

Η συναυλία του Παύλου ΜελήΚαλλιτσουνάκη και της Κρητικής - Λαϊκής του ορχήστρας, είναι αφιερωμένη σε δύο μεγάλους και αγαπημένους Έλληνες τραγουδιστές: στον Νίκο Ξυλούρη και στον Δημήτρη Μητροπάνο

Ο Παύλος Μελής Καλλιτσουνάκης και η Βαλεντίνα Αναστασοπούλου ενώνουν τις φωνές τους για να τραγουδήσουν αγαπημένα και εμβληματικά τραγούδια των δύο τραγουδιστών, όπως τα: “Ήτανε Μια Φορά” “Ρόζα” “Σ’ Αναζητώ Στη Σαλονίκη” “Έρωτας Αρχάγγελος” “Χίλια Μύρια Κύματα” “Ανυφαντού” και άλλα διαχρονικά τραγούδια μεγάλων Ελλήνων συνθετών όπως οι Σταύρος Ξαρχάκος, Γιάννης Μαρκόπουλος, Χρήστος Λεοντής, ΛίνοςΚόκοτος, Μάριος Τόκας, Θάνος Μικρούτσικος και άλλους και από μεγάλα έργα όπως το “Το Μεγάλο Μας Τσίρκο” “Ερωτόκριτος” “Στου Αιώνα Την Παράγκα” και άλλα

Μια συναυλία - σταθμός για όσους αγαπάνε το αυθεντικό λαϊκό, κρητικό και έντεχνο ελληνικό τραγούδι και τους αγαπημένους Έλληνες τραγουδιστές Νίκο Ξυλούρη και Δημήτρη Μητροπάνο, για να αναπολήσουμε, να συγκινηθούμε, να μάθουμε ξανά και να τραγουδήσουμε όπως «ήτανε μια φορά»…

**Η ορχήστρα:**

Παύλος Μελής Καλλιτσουνάκης: Τραγούδι, λαούτο, κιθάρα

Βαλεντίνα Αναστασοπούλου: Τραγούδι, κιθάρα

Λύρα: Χαράλαμπος Βουλγαράκης

Λαούτο, μπουζούκι: Στέλιος Ηλιάκης

Ασκομπαντούρα, πνευστά: Νικηφόρος Βολανάκης

Πλήκτρα, μπάσο: Αντώνης Μποτονάκης

Νταούλι, Κρουστά, drums: Γιάννης Ζολώτας

Μουσική και καλλιτεχνική επιμέλεια: Παύλος Μελής Καλλιτσουνάκης

#### Παρασκευή, 4 Ιουλίου 2025

**19:15 – 23:00** Έκθεση τοπικών προϊόντων.

**19:15 – 20:30 Παιδική Ζώνη**

* **«Ο άνθρωπος που φύτευε δέντρα»**

Βιωματικό θεατροπαιδαγωγικό πρόγραμμα για την σύνδεση του ανθρώπου με τη φύση. Με αφορμή το ομότιτλο διήγημα του JeanGiono, ανάμεσα στο δικό μας φυσικό περιβάλλον, μέσα από το παιχνίδι θα αναζητήσουμε τα σημαντικά στοιχεία που θα θέλαμε να σώσουμε και θα ανακαλύψουμε τις δικές μας ιδιαίτερες δυνάμεις. Μέσα από το θεατρικό παιχνίδι και τεχνικές από άλλες τέχνες, θα βιώσουμε τον Κήπο αλλιώς! Φυσικά υλικά, ήχοι, αισθήσεις, εξερεύνηση και δημιουργικότητα τα εργαλεία μας για να συνδεθούμε και να αγαπήσουμε τον τόπο που ζούμε.

Για παιδιά από 8 ως 14 ετών

* **«Της γης γεννήματα»**

Αφήγηση μύθων από την μυθολογία που μιλούν για την δημιουργική και ζωογόνο δύναμη της γης. Ακολουθεί εικαστικό εργαστήριο : Φτιάχνουμε την δική μας γη με χρώματα και διάφορα υλικά.

Για παιδιά από 4 ως 8 ετών

**19:15 – 20:30Κεντρική Σκηνή**

**19:15 Εγκαίνια υπαίθριας έκθεσης φωτογραφίας για τα 100 χρόνια του Δημοτικό Κήπο.**

**20:00 Πρασινίζουμε τον Κήπο ή το Μπαλκόνι μας, συμβάλλοντας στον καλλωπισμό της Πόλης και των οικισμών**

**“Πρασινίζουμε τον κήπο ή το μπαλκόνι μας,**

**συμβάλλοντας στον καλλωπισμό της πόλης και των οικισμών”,**

αποτελεί μία πρωτοβουλία του Τμήματος Πρασίνου και Αστικού Περιβάλλοντος του Δήμου Ρεθύμνης, να προσκαλέσει όλους τους πολίτες του Ρεθύμνου να δώσουν χρώμα στους εξωτερικούς χώρους των κατοικιών τους, συμβάλλοντας με τον τρόπο αυτό στον καλλωπισμό και στην αισθητική αναβάθμιση του Δήμου μας. Ένα κάλεσμα, το οποίο με την υποστήριξη του **Εντεταλμένου Δημοτικού Συμβούλου Πρασίνου, Εθελοντισμού & Διαχείρισης Αδέσποτων Ζώων κ. Γιώργη Παπαδόσηφου** έδωσε κίνητρο σε πολλούς πολίτες να συμμετάσχουν ενεργά, αναδεικνύοντας το πράσινο του προσωπικού τους χώρου.

Οι ενδιαφερόμενοι φωτογράφησαν την «πράσινη γωνιά» τους δηλώνοντας συμμετοχή σε μία από τις δύο κατηγορίες του διαγωνισμού.

Οι κατηγορίες ήταν οι εξής:

1) Κήποι – Αυλές

2) Μπαλκόνια - Ταράτσες

Ειδική Επιτροπή αξιολόγησε τις συμμετοχές και επέλεξε τις τρεις καλύτερες κάθε κατηγορίας, οι οποίες θα βραβευθούν στην αποψινή εκδήλωση καθώς θα απονεμηθούν τιμητικοί έπαινοι και αναμνηστικά δώρα σε όλους τους συμμετέχοντες για τη συμβολή τους στον ευπρεπισμό.

Επιπλέον τιμητικές διακρίσεις θα απονεμηθούν σε εκπαιδευτικά ιδρύματα, πολιτιστικούς συλλόγους και ιδιώτες, οι οποίοι ανέδειξαν με τη συμμετοχή τους την περιβαλλοντική τους ευαισθησία, συλλογική ή ατομική, φροντίζοντας και αναδεικνύοντας το πράσινο κοινόχρηστων χώρων.

**20:45 – 21:15 Παραδοσιακός Σύλλογος “ΑΚΡΗΤΕΣ” με το συγκρότημα του Νίκου Λαγουδάκη.**

**21:30 – 23:00** **Στον ρυθμό των Βαλκανικών ήχων με την ΜαριέλαΒιτώρου, τον Σπύρο Ξενιτόπουλο και την εξαμελή Ορχήστρα».**

**Οι GreCanto** σας προσκαλούν σε μια μαγευτική καλοκαιρινή βραδιά γεμάτη μελωδίες από τα Βαλκάνια, όπου η δύναμη της μουσικής ενώνει λαούς και πολιτισμούς. Από το μεθυστικό "Ederlezi" έως το εκρηκτικό "Raiko” η συναυλία θα παρασύρει το κοινό σε ένα μουσικό ταξίδι, συνδυάζοντας αυθεντικές παραδοσιακές βαλκανικές μελωδίες με σύγχρονες ερμηνείες, γεμάτες συναίσθημα.

Ένα δυναμικό μουσικό σύνολο, με ακορντεόν, κιθάρα, κρουστά, μπάσο, βιολί και δύο εκφραστικές φωνές θα ζωντανέψει μελωδίες που μαγεύουν και συναρπάζουν σε μια γιορτή βαλκανικής μουσικής, γεμάτη ρυθμό, δυναμισμό και ψυχή.

Σ**υμμετέχουν:**

ΜαριέλλαΒιτώρου: φωνή

Σπύρος Ξενιτόπουλος: φωνή, ακορντεόν

Μιχάλης Αυλωνίτης: μπάσο

Βασίλης Μπαλογιάννης: κλαρίνο

Ανδρέας Σταμούλης: κιθάρα

Άρης Συσκάκης: βιολί

Παναγιώτης Σφακιανάκης: κρουστά

#### Σάββατο, 5 Ιουλίου 2025

**19:15 – 23:00** Έκθεση τοπικών προϊόντων.

**19:15 – 20:30 Παιδική Ζώνη**

**Εικαστικό εργαστήριο – «Από το ατομικό στο ομαδικό»**

Δημιουργία ομαδικού έργου LandArt με συλλογή και σύνθεση φυσικών υλικών στον Κήπο.

Για παιδιά δημοτικού

**19:15 – 20:30 Κεντρική Σκηνή**

**Γνωρίζοντας τα οινοποιεία του Ρεθύμνου. Ένα μεθυστικό ταξίδι στην εντοπιότητα με την οινολόγο Ηλιάνα Μαλίχιν.**

Η Ηλιάνα Μαλίχιν είναι οινοποιός με ιδιαίτερο έργο στην αναγέννηση της οινικής παράδοσης της Κρήτης — ειδικά στο Ρέθυμνο. Από το 2018, ίδρυσε το δικό της μικρό οινοποιείο στις Μέλαμπες, επιδιώκοντας τις ελάχιστες παρεμβάσεις στη διαδικασία παραγωγής κρασιού. Εργάζεται σε συνεργασία με παραγωγούς, προωθώντας τη βιολογική καλλιέργεια και τη βιώσιμη διαχείριση των αμπελώνων. Ιδιαίτερη έμφαση δίνει στην αναβίωση του παλιού και σπάνιου Βιδιανού, μιας αυτόριζης κρητικής ποικιλίας, και στην αξιοποίηση παλαιών αμπελώνων σε υψόμετρα  640–940 μ από διάφορα χωριά του Ρεθύμνου όπως ο Φουρφουράς και ο Μέρωνας. Έτσι, αναβίωσε δεκάδες προφυλλοξήριους αμπελώνες, εμπλέκοντας αγρότες όλων των ηλικιών. Πριν από μερικά χρόνια, οι φωτιές κατέστρεψαν ~300 στρ. αμπελώνων. Η Ηλιάνα δεν το έβαλε κάτω και με την στήριξη της κοινωνίας αναβίωσε ξανά τα καμένα. Στόχος είναι να επηρεάσει θετικά την τοπική κοινωνία: να επιστρέψουν νέοι στον αγροτικό βίο και να αναδειχθεί το Ρέθυμνο ως αξιόλογος οινικός προορισμός. Τα κρασιά της θα τα βρείτε στην Ελλάδα αλλά και σε χώρες της Ευρώπης και την Αμερική.

**20:45 – 21:15** **Λαογραφικός Σύλλογος “ΚΡΗΤΕΣ” με το συγκρότημα του Γιώργου Αγγελογιαννάκη.**

**21:30 – 23:00 Ταξίδι με ηλεκτρικούς ήχους με τον Σάκη Σακελλαρίδη και τους συνεργάτες του.**

Ο Σάκης Σακελλαρίδης παρουσιάζει ένα μοναδικό μουσικό ταξίδι ,συνδυάζοντας τραγούδια από την δισκογραφία του μαζί με αγαπημένα ελληνικά τραγούδια σε νέες διασκευασμένες εκδοχές.

Με μια φρέσκια  προσέγγιση , βασισμένη στον ηλεκτρικό ήχο, η παράσταση εναλλάσσεται μεταξύ αριστοφανικής διάθεσης, άλλοτε σατιρίζοντας τα κακώς κείμενα της σύγχρονης εποχής και άλλοτε με διάθεση εσωτερικού στοχασμού.

**Το νέο αυτό** **μουσικό σχήμα απαρτίζεται από τους εξής καλλιτέχνες:**

Σάκης Σακελλαρίδης: Έγχορδα, φωνή.

Κωνσταντίνος Καλέρης: Ηλεκτρική κιθάρα , φωνή.

Γιώργος Μυλωνάκης: Τύμπανα

Δημήτρης Νίκογλου: Μπάσο

Μιχάλης Βόλακας: Κιθάρα

#### Κυριακή, 6 Ιουλίου 2025

**19:15 – 23:00** Έκθεση τοπικών προϊόντων.

**19:15 – 20:30** **Παιδική Ζώνη**

**«Οι Κουκλολάχανοι!»**

Κατασκευή κούκλας από λαχανικά της Κρητικής γης. Εξερευνώντας ελεύθερα διάφορα υλικά από την κρητική διατροφή τα παιδιά θα βιώσουν μια έντονη αισθητηριακή εμπορία. Με διάφορα λαχανικά θα φτιάξουν κούκλες και φιγούρες και θα ζωντανέψουν μικρές λαχανο-ιστορίες. Με σφουγγάρια, ρολά και φρούτα-λαχανικά θα τυπώσουν μοναδικά έργα τέχνης της φύσης.

messyplay.

Για παιδιά 3-10 ετών

**19:15 – 20:30 Κεντρική Σκηνή**

**«Η Κρήτη συναντά την Λατινική Αμερική»**

Η Κρήτη, με τα φρέσκα υλικά, την ρακή, τα βότανα, το ελαιόλαδο και τις παραδοσιακές συνταγές, εμπνέεται από τα Λατινοαμερικάνικα sprots, τα πικάντικα μπαχαρικά, τα δροσερά φρούτα και τις διαφορετικές τεχνικές.

Μια ζωντανή και δημιουργική διαδικασία,  
από τους barmen των Poquito - BarraLatina , Poquitomas και Οινοθήκη, φέρνει κοντά δύο διαφορετικούς κόσμους, με ανταλλαγή ιδεών, γεύσεων, μουσικής, πολιτιστικών στοιχείων.

**20:45 – 21:15** **Σχολή Χορού "ΚΑΜΑΡΙΤΗΣ" με το συγκρότημα του Κεραμιανάκη Δημήτρη και Στέλιου Στελιουδάκη.**

**21:30 – 23:00 Συναυλία με την Εύα Πολιτάκη και τους συνεργάτες της.**

Η Εύα Πολιτάκη επιστρέφει στο Ρέθυμνο με ένα live, φτιαγμένο ειδικά για τη στιγμή. Ένα πρόγραμμα βασισμένο σε γνωστές διασκευές, αλλά δοσμένο με καθαρές γραμμές, σύγχρονο ήχο και αισθητική που αντικατοπτρίζει τον προσωπικό της χαρακτήρα.  
Η δύναμη αυτού του live βρίσκεται στην πρόθεση να δημιουργηθεί άμεση και ζωντανή επικοινωνία με το κοινό — μια σχέση που θα χτιστεί επί τόπου, μέσα στη στιγμή.  
  
**Μαζί της στη σκηνή:**  
Μάνος Ναζλής: τύμπανα  
Πάνος Καλκανάς: κιθάρα  
Βασίλης Γκορίτσας: πλήκτρα  
Χρήστος Δρούζας: μπάσο

#### Δευτέρα, 7 Ιουλίου 2025

**19:15 – 23:00** Έκθεση τοπικών προϊόντων.

**19:15 – 20:30 Παιδική Ζώνη**

**« Η Κουζίνα Παίζει!»**

Κατασκευή μουσικών οργάνων με υλικά από την κρητική κουζίνα.

Τα παιδιά θα δημιουργούν αυτοσχέδιες μαράκες και κουδουνάκια με φυσικά υλικά της κουζίνας όπως ρύζι, φακές, ρεβίθια και φάβα. Θα γεμίζουν μπουκάλια, ποτήρια , κουτιά και άλλα ανακυκλώσιμα, και θα παίζουν μουσικά μοτίβα με ρυθμό και φαντασία. Θα έχουν την ευκαιρία να τα στολίσουν και να τα επεξεργαστούν εικαστικά και φυσικά

**«Μυρίζω και Θυμάμαι!»**

Αισθητηριακή εξερεύνηση βοτάνων

Τα παιδιά θα μυρίζουν, θα αναγνωρίζουν και θα παίζουν με μυρωδικά της Κρήτης όπως θυμάρι, φασκόμηλο, βασιλικό και δίκταμο. Θα φτιάξουν τα δικά τους αρωματικά σακουλάκια με γάζες, υφάσματα και σπάγκο και θα τα πάρουν σπίτι τους ως αναμνηστικά

Για παιδιά από 4 ως 12 ετών

**«Η κουτάλα που έλεγε ιστορίες»**

Θεατροπαιδαγωγικό πρόγραμμα : Διαδραστικό εργαστήριο με θεατρικό παιχνίδι και αφήγηση, όπου τα παιδιά ταξιδεύουν σε γεύσεις, μυρωδιές και παραδόσεις της κρητικής διατροφής.

Στο πρόγραμμα γονείς και παιδιά γινόμαστε μια δυνατή ομάδα που θα εξερευνήσει τις δυναμικές της, πως αλλιώς; Παίζοντας!

**19:15 – 20:30 Κεντρική Σκηνή**

**«Από την Γη μας.. στο Τραπέζι σας».**

Ο Δήμος Αγίου Βασιλείου συμμετέχει στην Έκθεση Κρητικής Διατροφής με αυθεντικά προϊόντα, παραδοσιακές γεύσεις, ρακή και κρασί από τη γη του νότιου Ρεθύμνου. Η παρουσία μας εκπροσωπεί όχι μόνο τη γαστρονομική μας ταυτότητα, αλλά και τη βαθιά πολιτιστική μας κληρονομιά, με ήχους και αρώματα από τα χωριά της ενδοχώρας ως τις χρυσαφένιες ακτές του Λιβυκού πελάγους.

Μέσα από κάθε μπουκιά, κάθε ποτήρι και κάθε νότα, φέρνουμε τον αυθεντικό χαρακτήρα του τόπου μας, με σεβασμό στην παράδοση και αγάπη για τη φύση και τον άνθρωπο.

Σας περιμένουμε να γευτείτε τον Άγιο Βασίλειο… με όλες σας τις αισθήσεις!

Τομέας Πολιτισμού Δήμου Αγίου Βασιλείου

Θα συμμετέχουν στο μαγείρεμα:

Μαρία Πορίχη-Καραβίτη (Χοχλιούς με χόνδρο)

Ελένη Ταταράκη (Κουνέλι σαβόρι)

Ηλιάκη Μαρία (Τυροπιτάκια ανεβατά)

**20:45 – 21:15** **"ΛΥΚΕΙΟ ΕΛΛΗΝΙΔΩΝ" με το συγκρότημα του Μανώλη Κονταρού.**

**.**

**21:30 – 23:00 Συναυλία με το μουσικό συγκρότημα του Μανώλη Κονταρού.**

**Το μουσικό σχήμα απαρτίζεται από τους εξής καλλιτέχνες:**

Μανώλη Κονταρός: Λαούτο

Γεορβασάκης Μιχάλης: Λύρα

Παπαδάκης Στέλιος: Λαούτο

Σφακιανάκης Κώστας: Κιθάρα

Κοντέκας Κυριάκος: Ασκομπαντούρα

**ΕΠΙΣΗΜΗ ΙΣΤΟΣΕΛΙΔΑ ΔΙΟΡΓΑΝΩΣΗΣ:** [**https://cretandietfestival.gr/**](https://cretandietfestival.gr/)

**ΠΡΟΓΡΑΜΜΑΕΚΔΗΛΩΣΕΩΝ: politismos.rethymno.gr**